*Projekts*

LATVIJAS REPUBLIKAS MINISTRU KABINETS

2014. gada .  Rīkojums Nr.

Rīgā (prot. Nr. .§)

**Par A.Antonova atbrīvošanu no amata**

1. Ņemot vērā pret Vides aizsardzības un reģionālās attīstības ministrijas valsts sekretāru Aleksandra Antonova ierosinātās disciplinārlietas (ierosināta ar vides aizsardzības un reģionālās attīstības ministra 2014. gada 28. janvāra rīkojumu Nr.4-d) izmeklēšanā konstatēto un norādītos apsvērumus (disciplinārlietas izmeklēšanas komisijas 2014. gada 10.marta atzinums), saskaņā ar [Valsts civildienesta likuma](http://likumi.lv/doc.php?id=10944" \t "_blank) 14. panta trešo daļu un [Valsts civildienesta ierēdņu disciplināratbildības likuma](http://likumi.lv/doc.php?id=136110" \t "_blank) 31. panta otro daļu atbalstīt disciplinārsoda - atbrīvošana no amata - piemērošanu Vides aizsardzības un reģionālās attīstības ministrijas valsts sekretāram A.Antonovam.

2. Saskaņā ar [Valsts civildienesta ierēdņu disciplināratbildības likuma](http://likumi.lv/doc.php?id=136110" \t "_blank) 31. panta otro daļu pilnvarot vides aizsardzības un reģionālās attīstības ministru, pamatojoties uz šā rīkojuma 1.punktu, kā arī [Valsts civildienesta ierēdņu disciplināratbildības likuma](http://likumi.lv/doc.php?id=136110" \t "_blank) 30.panta pirmo un otro daļu, 31.panta pirmās daļas 1.punktu un 36.panta otro daļu un [Valsts civildienesta likuma](http://likumi.lv/doc.php?id=10944" \t "_blank) 41.panta 1.punkta "i" apakšpunktu, piemērot Vides aizsardzības un reģionālās attīstības ministrijas valsts sekretāram A.Antonovam disciplinārsodu - atbrīvošana no amata.

Ministru prezidente L.Straujuma

Vides aizsardzības un

reģionālās attīstības ministrs E.Cilinskis

**Iesniedzējs:**

vides aizsardzības un

reģionālās attīstības ministrs E.Cilinskis

**Vīza:**

valsts sekretāra p.i. ,

administrācijas vadītāja E.Turka

|  |
| --- |
| 11.03.2014. |
| 195 |
| Putniņa, 67026543 |
| aiga.putnina@varam.gov.lv |